open-index/open-wikipedia-markdown huggingface dataset:
Picaria

**Picaria** es un jua astrata de stratejia per du juores, de la americanes orijinal de la pueblos de la sude-ueste de la SUA (pe zunis, hopis, taos, etc). Lo es relatada a tictacto e a molin con tre pesos.

On ave du varias de picaria. La prima es plu simple, con nove puntos. La varia du usa 13 puntos. La regulas es la mesma.

La varia un usa un table de tre par tre linias, tre vertical e tre orizonal. du linias diagonal lia la du cantos oposante de la table. Plu, on ave cuatro plu linias diagonal liante la medias. Esta cuatro linias plu es cual difere picaria de otra juas simil, como tapatan o achi. La puntos a la crusas de la linias es la locas sur cual la pesos es poneda.

La varia du usa un table simil, estra ce on ave cuatro plu puntos sur cual on pote pone pesos. La cuatro puntos es sur la crusas de la cuatro linias diagonal con la crusas de la linias diagonal plu grande. An si la cuantia de puntos (e donce la cuantia de linias ganiante posible), la du varias usa la mesma table (vide a supra).

Cada juor ave tre pesos. Un juor usa pesos negra, la otra usa pesos blanca. Otra du colores pote ance es usada. A la comensa de la jua, la table es vacua. Juores deside cual colores los va usa, e ci va comensa.

Fase un: Cada juor pone un peso per turno sur cualce punto vacua, estra la sentro. Juores alterna sua turnos. Pesos no pote es moveda asta tota ia es poneda. Si on juor ia pote pone tre pesos en un linia (orizonal, vertical, o diagonal), el ia gania la jua.

Fase du: Pos tota pesos es sur la table, si nun ia gania, cada peso pote es moveda un a un ves seguente la linias a un punto ajuntante, incluinte la sentro. Denova, la gol es move per crea tre pesos en un linia.

On pote eleje usa du regulas plu: Un fini egal aveni cuando un juor no pote move - o esta es regardada como un perde per acel juor. Repete un ordina de pesos tre veses seguente es un otra situa cual pote es nomida un fini egal.
Reversi

**Reversi**, o **Othello**, es un jua de stratejia per du juores, juada sur un table de oto par oto cuadros. On ave 64 pesos identical nomida "discos", cual es blanca a un lado e negra a la otra. Juores ave turnos de pone discos sur la table con sua color asiniada fasante a supra. Si juor un ave un disco a un fini de un linia de discos (vertical, orizonal, o vertical) de juor du, e alora pone un disco a la otra lado de la linia, pote reversa la linia completa de juor. La mesma aplica sin regarda a cual cuantia de discos es entre la du a la finis, an si sola un disco es entre los.

La jua de Reversi ia es inventada en 1883. La varia Othello ia es patentada en 1971 par la compania Mattel. Esta ia es nomida Othello per la carater de la presenta teatral par Shakespeare. Los ave diferes minimal. En Reversi, la moves comensante es en la cuatro cuadras sentral, e elejeda par la juores en sua moves prima. En Othello, los pone la pesos en un ordina spesifada: du blancas a un diagonal, du negras a la otra diagonal de la cuatro cuadras sentral. Un otra difere es videda cuando un juor no pote pone un peso: En Reversi, la jua fini alora; en Othello, la juor perde sua turno, e la jua continua.

Pos la pones inisial, cada juor debe pone sua peso a un cuadro cual resulta en un reversa de a min un peso de la otra juor. La gol de la jua es per ave la majoria de discos reversada per mostra sua color cuando la cuadro vacua final es plenida.
Martes zibelo

Martes zibelo es un mamal carnivor asocia mustela. Nativas de Sibir (Rusia este). La pele es nomida la diamante negra.
Varias de xace

Un **varia de xace** es un jua cual es relatada a, derivada de, o inspirada par xace. Vera, xace moderna (o "internasional"), e tota formas de xace de rejiones variosa (shatranj, shogi, xiangqi, etc), es derivada, o plu esata evoluida, de la xace orijinal, chaturanga. Ma los es asetada como formas de xace ofisial, e no varias en la sinifia intendeda asi.

Miles de varias de xace esiste, la plu ia nunca deveni popular. Sola poca deveni bon conoseda e respetada. On ave multe modos en cual un varia pote difere de xace "normal":
***Un comensa diferente**, pe Xace acaso de Fischer, con 960 elejes posible.
***Pesos diferente** ("fes"), pe alga xaces cual usa pesos cual combina tores e cavalores o bispos e cavalores.
***Pesos comun, ma con moves diferente**, pe peones cual no es restrinjeda a moves a ante.
***Goles diferente**, pe varias en cual la gol es ce on perde, no gania, la jua.
***Informa no completa**, como kriegspiel, en cual la juores no pote vide la pesos de sua oposor.
***La ajunta de acaso**, como xace en cual la usa de dados determina cual peso pote move en un turno.
*Comensas en cual **cada juor ave pesos diferente**, pe un armada de multe peones contra un armada de alga cavalos.
***Tables de grandias diferente**, como la varia la plu vea - xace de Timur.
***Tables con formas diferente,** como tables sirculo o triangulo.
***Tables con otra tipos de "cuadros"**, pe la usa de esagones en loca de cuadros.
***Plu ca du juores**, como cualce forma de xace per tre o cuatro juores.
***Tre o plu dimensiones**, como la tre dimensional xace videda en Star Trek.



Fix:Melee (jua).jpg
File:Rundskak foto.jpg
File:Chad init config.png
File:Chess for Three - Hexagonal Board.jpg
File:Caïssa starting position.gif
File:Grand Chess set.jpg|
File:Hexaschach.jpg
File:A physical model of Dot.jpg
File:Шахматы 4 Времени Года Фото.jpg
File:Balbo's Game init config.png
Fix:Elenachesslfn.gif
File:Raumschach gameboard.png
Xace acaso de Fischer

**Xace acaso de Fischer** (acc Chess960) es un varia de xace inventada par la campion de la mundo de xace, Bobby Fischer. El ia presenta sua varia sur 19 junio 1996 a La Plata, Arjentina. La jua usa la mesma table e pesos como xace moderna, ma la locas inisial de la pesos major es acaso, seguente alga regulas. Esta comensa resulta en un jua cual depende plu sur talento spontan ca sur memoria de comensas fisada.

La usa de ordinas acaso de la pesos major ia es ja conoseda como xace acasida, cual ia es sujestada tan temprana como 1792, e juada tan temprana como 1842. Ma Fischer ia desira regulas de ordinas diferente, cual pote conserva la natur de la jua par reteni bispos sur colores oposante e la direto de "roca". La resulta ia es un jua con 960 ordinas posible per la comensa de la jua.

Ante la jua, un ordina inisial (per blanca) es determinada acaso, con alga comandas:
*La bispos debe es poneda sur cuadros de colores oposante;
*La re debe es poneda sur un cuadro entre la du tores;
*La pesos de la armada negra es poneda como la imaje mirorida de los de blanca;
*La peones es poneda a la linia de la juores, como en xace moderna.

On ave donce:
*4 cuadros posible per la bispo de cuadros pal;
*4 cuadros posible per la bispo de cuadros oscur;
*6 cuadros restante per la rea;
*10 modos per pone la du cavalores entre 5 cuadros.

Esta jenera 4 × 4 × 6 × 10 = 960 posible ordinas inisial. Esta ance furni un modo fasil per acasi la ordina, par usa dados.

Cada juor pote roca un ves per jua. Fischer ia reinterprete la modo de roca par sujesta ce la locas resultante de la re e tore es esata la mesma como los en xace moderna, pd:
*A la lado sinistra (de blanca), la re fini sur la colon c, e la tore fini a la colon d;
*A la lado destra (de blanca), la re fini sur la colon g, e la tore fini a la colon f.

En la estate de 1993, Bobby Fischer ia visita Laszlo Polgar e sua familia, un mestre de xace e la autor de la libro *Xace reformida*, un studia de varias de xace. La tre sores de la familia - Judit Polgar, Susan Polgar, e Sofia Polgar (tota instruida en xace par sua padre, e se mesma mestres de xace) - ia jua multe juas de la xace acaso cual Fischer ia inventada. A un punto de la sera, Sofia ia defeta Fischer en tre juas en ordina!

Fischer no ia es plaseda cuando Lazlo, la padre, ia mostra a Fischer un libro vea de sace cual descrive de un presedente de xace acaso. La libro, *Šahovska abeceda*, ia es scriveda par Izidor Gross (ance un mestre de xace) e publicida en 1910. Bobby alora cambiada la regulas de sua varia per difere sua varia de la varia de Gross. Fischer ia es famosa per sua tempera.
Xace baroca

**Xace baroca** es un varia de xace inventada en 1962 par Robert Abbott. Lo es ance conoseda como **ultima**. Alga varias de xace baroca esiste ance.

Xace baroca es tipal juada sur un table 8 par 8, con pesos de xace normal. Un tore es inversada per representa un jelador.  La gol de la jua es la catura de la re de la juor oposante.

En un varia popular a la Universia de Cambridge ave du deside per la juores ante jua comensa: simetria sentral e simetria angulo. Simetria sentral permete cada juor per deside esce lo intercambia la loca de sua re e sua retirador (la rea). Simetria angulo nesesa ce cada juor deside cual de sua "tores" ta es inversada. La tore normal es la coordinador; la tore inversada es la friador. Pos acel simetrias es determinada, blanca move prima. 

En xace baroca, la re es la sola peso cual es limitada a un move de un cuadro, en cualce dirije. Tota otra pesos major pote move como la rea en xace moderna. La peones move como la tore en xace moderna, e no pote move diagonal. Peones es nunca levada.

## Modas de catura

*La **re** catura como el move, e como la re en xace moderna.
*La **retirador** (representada par la rea) catura par move direta a via de un peso visina (pd un cuadro a via).
*La **imitador** (representada par la bispos) catura un peso par move como la modo en cual acel peso pote catura.
*La **saltadores** (representada par la cavalos) catura par salta supra un peso oposante en un linia ortogonal; el pote fa caturas multiple en la mesma linia si cada peso es separada saltada.
*La **coordinador** (representada par la tore) catura cualce peso cual es a cualce de la du cuadros a la crusi de sua propre colon e la linia de la re, o a la crusi de sua propre linia e la colon de la re, determinada pos la coordinador ia move.
*La **friador** (representada par la tore inversada) no catura cualce cosa, ma preveni la move de tota pesos visina de la juor oposante.
*La **peon** catura pesos oposante ortogonal entre la cuadro a cual la peon ia move e un otra pesos amin.
Kriegspiel

**Kriegspiel** (pronunsia en elefen: crigspil; de deutx per "jua de gera") o **xace sieca**, ia es inventada par Michael Temple en 1899, fundida sur la orijinal (kriegsspiel, cual ia es un jua de miniatures representante gera vera) inventada par Georg von Reiswitz en 1812. Per kriegspiel, cada juor pote vide sua propre pesos, ma no los de sua oposor. Per esta razona, lo es nesesada ce on ave un person tre (o un computador) per ata como un arbitror, con informa completa de la progresa de la jua. Cuando un juor ave sua turno, el va atenta un move, cual la arbitor va declara como "legal" o "nonlegal". Si la move es declarada nonlegal, la juor atenta ancora; si lo es legal, acel move aveni. Cada juor es donada informa de xaces e caturas. Los pote ance demanda de la arbitor si on ave cualce caturas legal con un peon. Car la locas de la pesos de la oposor, kriegspiel es un jua de informa nonperfeta.

La jua es juada sur tre tables: un per cada juor, e un per la arbitor (e oservores). On ave multe regulas diferente per kriegspiel. La regulas de la Club Internasional de Xace es asi:

La arbitor anunsia:
*"Blance" (o "negra") move;
*"Peon atenta" (cuando un peon atenta catura);
*"Peon caturada";
*"Peso caturada";
*"No!" (cuando un move atentada no es legal);
*"Nunca!" (cuando un move atentada no es an un move permeteda en xace normal);
*"Xace a la vertical";
*"Xace a la orizonal";
*"Xace a la diagonal longa";
*"Xace a la diagonal corta";
*"Xace par cavalo";
*"Xacemata" o "fini egal"
*Levas de peones no es anunsiada
Craps

**Craps** (o crapes) es un jua de dados en cual juores aposta sur la resultas de un rola o serie de rolas, de du dados. Juores pote aposta mone contra lunlotra ("craps de la strada"), o contra un banco ("craps de casinos" o "craps de table") Car lo no nesesa multe aparatos (la du dados), lo pote es juada en situas nonformal.

Craps ia developa en la SUA de un simpli de la jua de Europa ueste nomida *[[hazard]]* ("risca"). Hazard ia es prima notada en la "Naretas de Canterbury" par Geoffrey Chaucer, de la sentenio 14. Lo ia veni a Nova Orleans, Louisiana sirca 1805 par Bernard Xavier Philippe de Marigny de Mandeville, un apostor e eritor de un familia de imobilores en Louisiana colonial. Hazard e craps no ia es conoseda par americanes de la clase alta, cual resulta en de Marigny introduinte sua jua nova a la suclase local. laborores de cultiverias e portones ia instrui sua amis ci ia porta la jua norde sur la Rio Mississippi e sua afluentes. Per selebra la susede de la jua, de Marigny ia dona la nomi "Rue de Craps" a un strada de sua sudivide nova en Nova Orleans.

En la Gera Mundal 1, la popularia de craps ia esplode cuando omes joven american de cada clase sosial ia entra la militar. La varia de strada de craps ia es popular entre soldatos, ci ia jua frecuente sur un covreleto (per permete asconde rapida de dados e mone cuando ofisiores ariva). Sua memorias de la gera ia resulta con craps deveninte la jua dominante de casinos en Las Vegas e la Caribe. Pos 1960, alga casinos en Europa, Australia, e Macau ia comensa ofre craps, e pos 2004, casinos enlinia ia estende lo global.

La regulas per la jua simple (acc "craps de strada")
*Si un juor rola 7 o 11, la rolor gania e continua jua. Un rola de 2, 3, o 12, la juor fali, ma es permeteda per continua jua;
*Si la juor rola 4, 5, 6, 8, 9, o 10, el pote rola ancora. Si el rola la mesma cuantia, el gania. El pote repete asta el ateni sua gol, ma si el rola un 7, el fali e el debe pasa la dados a la juor seguente;
*Cada ves ce la juor gania, el continua rola la dados.

Juores aposta ante cada rola, e mone es intercambiada pos cada rola.

Craps ave su propre "lingua" (traduida o en la engles orijinal):
*Un rola de 2 es nomida "oios de serpente" (*snake eyes*);
*Un rola de 4 es nomida "Jo peti" (*little Joe*);
*Un rola de 12 es nomida un "vagones" (*boxcars*).

Rolas de 4, 6, 8, e 10 es nomida "difisil" (*hard*) si los es composada de du de la mesma cuantia (pd 2-2, 3-3, 4-4, 5-5); cualce otra composa en nomida "fasil" (*easy*)

En casinos, crapes es juada sur un table, marcada con multe posibles de aposta. Lo ave multe regulas (tipal fundida sur la probablias) e la casino (la "casa" o *house*) prende proportios de apostas nonrealida. La espresa cual resulta es ce "la casa nunca fali".
Sittuyin

**Sittuyin** (o sit-tu-yin, burman: စစ်တုရင်), ance conoseda como xace burman, es un enfante direta de la jua indian de chaturanga, cual ia ariva en la sentenio 8 ec. *Sit* es burman per armada o gera; la parola *sittuyin* pote es traduida como un representa de la cuatro cualias de un armada: caros, elefantes, cavaleros, e peones. En Burma, la jua ia es cuasi reponeda par xace, an si lo resta popular en rejiones norde-ueste.

La table es composada de 64 cuadros en 8 linias e 8 colones, sin colores alternante. Lo ave ance du linias diagonal a la table, conoseda como *sit-ke-myin* (linias de la jeneral).

Pesos es tipal fabricada de lenio e, a veses, de ivor. La altia de la pesos es variada par sua clases. La colores ofisial es roja e negra.

**Min-gyi** (re) move como la re in xace, pd un paso en cualce dirije.

**Sit-ke** (jeneral) es la rea de xace, ma lo pote move sola un paso diagonal (como la *fers* en shatranj).

**Sin** (elefante) es la bispo de xace, ma lo pote move sola un paso diagonal o un paso a ante.

**Myin** (cavalo) es la cavalero de xace; lo pote salta du cuadros orizonal e un cuadro vertical (o du vertical e un orizonal), como en xace.

**Yahhta** (caro) es la tore en xace; lo pote move cualce cuantia de cuadros vacua longo la cuatro dirijes ortogonal.

**Nè** (senior feudal) es la peon de xace; lo pote move un cuadro a ante, ma no pote retrata, e lo catura un paso diagonal a ante, como en xace.

Sola la peones es sur la table en sua locas inisial. La jua comensa con la juor roja, segueda par la juor negra. Cada pone sua otra pesos en sua propre dui de la table. Esta es nomida *sit-tee*, la pose de la armada. La pesos pote es poneda a cualce cuadro pos la peones. Orijinal, la caros debe es poneda a cualce cuadro en la linias plu prosima a la juores. En turneos, un cortina peti es poneda en la media de la table per preveni ce la juores pote vide la pones de lunlotra en la fase sit-tee. Un comensa posible es mostrada en la imaje.

La gol de la jua es *khwè*, pd xacemata. On no es permeteda crea un situa de fini egal.

On pote nota como sittuyin sembla alga sujestes per boni xace par permete la eleje de locas per la pesos pos la peones. Esta ance pote remente on de la comensa de la jua moderna "Stratego".
Shatranj

**Shatranj** (pronunsiada en lfn: xatranj; arabi: شطرنج‎, de farsi media: *chatrang*) es un forma vea de xace como juada en la Impero Sasanan. Lo ia orijina como la jua indian chaturanga. Xace moderna ia evolui gradal de esta jua, pos es intruidida a la mundo european par contatas en Andalusia muslim (pd Espania moderna) e en Sisilia en la sentenio 10. La nom arabi anca deriva de la nom en sanscrito (Sanskrit: चतुरङ्ग; *caturaṅga*, sinifiante "cuatro brasos")

La table e la pone de pesos en shatranj es cuasi la mesma como en xace moderna. La loca de la *shah* (re) blanca pote es a cualce lado de la *fers* (rea), e la *shah* negra ta es en la mesma colon. En India moderna, esta noes sempre vera. La jua ia es juada con esta pesos:

La **shah** ("xa") move como la re en xace moderna, pd un cuadro diagonal o ortogonal. Orijinal, la peso ia ave la forma de un seda o trono.

La **fers** ("conselor"; ance speleda *ferz*, arabi *firz*, de farsi فرزين *farzīn*; ance nomida *wazir*, *vezir*, *vizir*, etc) move esata un cuadro diagonal. Lo es un peso debil, an si la rea de xace moderna es la peso la plu forte! La peso ia ave la forma de un seda (ma plu peti ca lo de la re), o un obelisce.

La **rukh** (o "tore"; de farsi رخ *rokh*, "caro") move como la tore en xace moderna. An si la plu de linguas usa sua nom per tore, engles reteni *rook*. La peso ia ave la forma de un cubo, con un ranur V a la alta, la asendente de la forma de la tore. 

La **pil** (o *alfil*, *aufin*, etc; de farsi پيل *pīl*) move esata du cuadros diagonal, e salta supra la cuadro media. Lo ia deveni la bispo en xace moderna, cual es ancora nomida *alfil* en espaniol, *alfiere* en italian, *fil* en turces, farsi, e arabi, e слон ("elefante") en rusce. Cuando la peso ia sperde a Europa, lo ia ave la forma de du dentones erijida, cual ia sembla la mitra de un bispo. La peso evolui en sua move a la move moderna de cualce cuadros diagonal. La peso ia es formida como un cono con un ranur V a la alta (la du dentones de un elefante, plu tarda la mitra de la bispo).

La **asb** ("cavalo", de farsi vea *asp* اسپ) move como la cavalo en xace moderna. La peso ia es formida como un cono, con un protende a un lado, representante la testa de la cavalo.

La **sarbaz** ("soldato", ance nomida *piyadeh* پیاده , "peon") move como la peones en xace moderna, ma no pote move du cuadros a la move prima. Cuando los ateni la linia oto, los es promoveda, ma sola a un fers. Lo ia es formida como un cono peti o simil.
Pape Joana

**Pape Joana** (o Pape Joan; latina: *Ioannes Anglicus*; 855–857) ia es, seguente lejenda, un fem ci ia rena como un pape per alga anios en la eda medieval. Sua nara ia comensa en la sentenio 13 e pos alora ia sperde tra Europa. La nara ia es crededa par multe per sentenios, ma la plu de eruditas moderna regarda lo como un nara de imajina.

La plu de varias de sua nara ia descrive el como un fem talentosa e educada ci ia desembla se como un om, comun a la demanda de un amor. En la racontas la plu comun, par sua capasias, el ia leva tra la ierarcia de la Eglesa e ia es ultima elejeda como pape. Sua seso ia es descovreda cuando el pari en la curso de un prosegue, e ia mori pronto pos lo, par mata o par causas natural. La racontas dise ce prosegues de la eglesa plu tarda ia evita esta loca, e ce la Vatican ia sutrae la pape fema de sua listas ofisial e ia crea un rituo per serti ce papes futur ta es mas (suposada par proba per testiculos). En la sentenio 16, la Catedral de Siena ia esibi un busto de Joana entre otra papes, ma lo ia es estraeda pos protestas en 1600.

La arcivi de Jean de Mailly, scriveda sirca 1250, conteni la nota prima de un pape fema nonomida, e lo ia inspira alga plu recontas tra la anios seguente. La varia la plu popular e influente ia es lo cual ia es interpolada en la *Chronicon Pontificum et Imperatorum* ("arcivo de xefes de eglesa e impero") de Martin de Opava, plu tarda en la sentenio 13. Martin ia introdui detalias, incluinte ce sua nom de nase ia es Joan Anglicus de Mainz, ce el ia rena en la sentenio 9, e ce el ia entra la eglesa per segue sua amor. La lejenda ia es asetada jeneral como vera asta la sentenio 16, cuando multe debate entre scrivores catolica e protestante ia sujesta ce la nara ia es un fantasia. Scrivores ia nota la estende de la tempo entre la eda suposada de sua vive e sua apare prima en testos. David Blondel, la erudita protestante, ia mostra ultima la nonposiblia de la nara. Pape Joana es aora regardada como imajinal, an si la lejenda resta como un influe en representas cultural.
Catedral de Siena

File:Duomo di siena, facciata 01.JPG
File:Siena-Duomo.jpg
File:Siena Cathedral - Coronation of the Virgin mosaic.jpg



La **Catedral de Siana** (italian: *Duomo de Siena*) es un eglesa medieval en Siena, Italia, dedicada de la comensa como un eglesa marian de la Eglesa Catolica, e aora dedicada a la reseta de Maria a sielo. Lo es aora la seja de la arcibispo de *Siena-Colle di Val d'Elsa-Montalcino*.

La catedral ia es desiniada e completida entre 1215 e 1263 sur la loca de un strutur plu temprana. Lo ave la forma de un crusa latina con un traversal alga protendente, un cupola, e un tore de campanas. La cupola estende a supra de un funda esagon con colones suportante. La cupola ia es completida en 1264. La lampa sur la cupola ia es ajuntada par Gian Lorenzo Bernini. La tore de campanas ave ses campanas, la de cual la plu vea ia es moldida en 1149. La nave es separada de la du coredores par arcos semisirculo. La esterna e interna ia es construida de marmo blanca e negra verdin en bandas alternante, con la ajunta de marmo roja sur la fasada. Negra e blanca ia es la colores simbolin de la site de Siena, liada a la cavalos negra e blanca de la fundores lejendal de la site, Senio e Ascio. On ave 35 figures de profetas e patriarcas, grupida sirca la virjin Maria. La artistes la plu bon de Italia de la eda, ia completa obras en la catedral. Esta artistes es Nicola e Giovanni Pisano, Donatello, Pinturicchio, Lorenzo Ghiberti, e Bernini.



File:Duomo di siena, navata destra.JPG
File:Sienna (5596186168).jpg
File:Altar, Duomo, Siena, Italy.jpg
File:Cathedral (Siena) - Dome interior.jpg
File:Biblioteca Duomo Siena-2 Apr 2008.jpg
File:Michelangelo.St Peter.Duomo di Siena.jpg
File:Last supper - Stained glass window - Duomo - Siena 2016.jpg
File:Siena Cathedral Life of Mary window replica 01.jpg
Lege sivil

**Lege sivil** es la sistem de lege usada en la plu de nasiones en la mundo oji. En lege sivil, la fontes reconoseda como autoriosa es, xef, legi - spesial codigos en constituis o leges asetada par governa - e costum. Codigos dati de milenios a ante, con un esemplo temprana le Codigo de Hammurabi de Babilonia. Sistemes de lege sivil moderna deriva, esensal, de codigos legal presentada par Imperor Justiniano 1 de la Impero Bizantian en la sentenio 6, cual ia e redescovreda en la sentenio 11 en Italia. Lege roman en la edas de la Republica Roman e la Impero Roman ia es multe un caso de prosedes, e no ave un clase de legores profesal. En loca, un *iudex*, pd un judor laica, ia es elejeda per judi. Desides no ia es publicida en cualce modo sistemal, donce cualce lege de casos cual ia developa ia es desemblada e cuasi nonreconoseda. Cada caso ia es desideda denova de la leges de la stato, cual refleta la nonimporta (en teoria) de la desides de judores per casos futur en sistemes de lege sivil de oji.

De 529 a 534 ec, la Imperor Justiniano 1 ia codigi e solidi lege roman asta acel punto, afin lo cual resta ia es un dudesi de la masa de testos legal de ante. Esta deveni conoseda como la *[[Corpus Juris Civilis]]*. Como un istoriste de lege ia scrive, "Justinian ia regarda, consensa, a ante a la eda oro de lege roman e ia intende restora lo a la culmina cual lo ia ateni tre sentenios a ante."1 La Codigo Justinian ia resta la realia en la este asta la cade de la Impero Bizantian. Entretempo, Europa ueste ia depende de un misca de la Codigo Theodosian e lege costumal germanica asta la Codigo Justinian ia es redescovreda en la sentenio 11, e la eruditas de la Universia de Bolonia ia usa lo per interprete sua propre leges.

Codigos de lege sivil fundida laxe sur lege roman, longo alga influes de leges relijiosa como lege canon, ia continua sperde tra Europa asta la Lumina; alora, en la sentenio 19, Frans, con la *[[Code Civil]]*, e Deutxland, con la *[Bürgerliches Gesetzbuch]]*, ia moderni sua codigos legal. Ambos esta codigos ia influe forte no sola la sistemes de lege de la nasiones de Europa continental (pe Elas), ma ance la tradisiones legal de Japan e Corea. Oji, nasiones cual ave sistemes de lege sivil estende de Rusia e Turcia a la plu de America sentral e latina.

## Referes

1 Stein, Peter (1999). **Roman Law in European History**. Cambridge University Press.
Lege relijial

**Lege relijial** es fundida clar sur la prinsipes derivada de la credes de un relijio. Esemplos inclui la sistem de halaha en iudisme, e de xaria en islam, ambos de cual pote es traduida como "la via per segue". Lege de canon de cristiania ance survive en alga comunias eglesal. Comun, la implica de relijio per lege es sua natur noncambiable, car la lege de Dio no pote es cambiada o negada par judores o governas. Ma, un sistem legal completa nesesa jeneral alga interprete umana. Per esemplo, la curan ave alga leges, e lo ata como un funda de plu lege par interprete, *qiyas* (razona par analojia), *ijma* (acorda), e presedente. Esta es contenida xef en un corpo de lege e judi conoseda como xaria e *[[fiqh]]*. Un otra esemplo es la Sinco Libros de Moxe. Estas conteni la codigo fundal de lege iudi, cual alga comunias israeli eleje usa. La halaha es un codigo de lege iudi cual soma alga de la interpretes de la talmud. Ma lege israeli permete ce litigores usa leges relijial sola si los eleje lo.

Lege de canon (de la parola elinica *kanon*, "un regla") es un colie de proclamas e regulas creada par la autorias de la eglesa, per la governa de un organiza o eglesa cristian e sua membros. Lo es un lege eglesal interna sola usada par membros de la Eglesa Catolica, la Eglesa Ortodox Este, e la eglesas de la Comunia Anglican. La modo en cual tal leges eglesal es legida, interpreteda, e a veses judida, varia entre esta corpos de eglesas. En tota tre tradisiones, un "canon" ia es orijinal un regula adotada par un consilio eglesa.

La Eglesa Catolica ave la sistem legal cual ia funsional continuante la plu vea en la mundo ueste, datinte ante la evolui de lege sivil o comun de Europa moderna. La Codigo de Lege de Canon de 1983 governa la eglesas latina *sui juris* (autonom). La eglesas este, cual ia developa praticas alga diferente, es governada par la Codigo de Canones de Eglesas Este. La lege de canon de la Eglesa Catolica ia influe la lege comun en la eda medieval tra sua conserva de prinsipes de lege roman como la suposa de inosentia.

Asta la sentenio 18, lege xaria ia es usada tra la mundo muslim en un forma noncodigida, con la Codigo Mecelle de la Impero Osmanan en la sentenio 19 como la atenta prima a codigi elementos de lege xaria. De la desenio de 1840 media, atentas ia aveni, en multe paises, per move lege xaria plu acordante con situas e consetas moderna. En tempos moderna, la sistemes legal de multe nasiones muslim ia usa tradisiones de lege sivil e lege comun en ajunta a lege e costum muslim. La constituis de alga nasiones muslim, como Egipte e Afganistan, reconose islam como la relijio de la stato, cual obliga ce la legeria adere a xaria. Saudi Arabia reconose la curan como sua constitui, e es governada sur un funda de lege muslim. Iran ia ance vide un ajunta de lege muslim en sua sistem legal pos 1979. En la desenios resente, un de la cualias de la promove per la reanima de lege muslim es la clama per xaria, cual ia jenera un cuantia grande de leteratur e ia afeta la politica mundal.
La lepre e la tortuga (jua)

**Lepre e Tortuga** es un jua de table en la stilo deutx, desiniada par David Parlett en 1974 e publicida par *Intellect Games*. En 1978, lo ia es republicida par Ravensburger en Deutxland, do la jua deveni un susede enorme. De alora, cualce 2 milion de la jua ia es vendeda en a min 10 linguas, incluinte alga editas piratida. La edita corente es par *[[Gibson Games]]* en Britan, Ravensburger en Deutxland, e *[[Rio Grande Games]]* en la SUA.
 
La jua es fundida sur la fable par Esop nomida "La tortuga e la lepre", en cual la du deside compete en un curso. La tortuga gania par sua astutia, en cuando la lepre fali car el supraestima se e ave un dormeta durante la curso. La moral de la fable es "lente ma constante gania la curso", cual es un parte de la metodo de la jua.

La jua ia usa un nova metodo de jua. Ante lo, move de pesos en juas de curso ia es xef determinada par la lansa de dados. En lepre e tortuga, juores paia carotas (la "mone" en la jua) per move. La plu cuadros la juor vole avansa, la plu carotas la juor debe paia:

*1 cuadro = 1 carota
*2 cuadros = la custa de 1 cuadro + 2 = 3 carotas
*3 cuadros = la custa de 2 cuadros + 3 = 6 carotas
*4 cuadros = la custa de 3 cuadros + 4 = 10 carotas
*etc, en esta modo.

La juores pote gania plu carotas en modos variosa - la plu notable, par move a retro a cuadros marcada (10 carotas per cuadro). Esta metodo crea un curso interesante e dinamica, tipal con no ganior clar asta la fini. La juores comensa la jua con 65 carotas. La table de la jua ave 65 cuadros. La jua ave no cuadros jeneral; en loca, la table es divideda en tipos variosa de cuadros como un cuadro "lepre" (prende un carte de fortuna), "carotas" (prende carotas plu per cada turno ometeda, etc.

La fator de fortuna pote es eliminada tota de la jua par un acorda entre la juores per no fini sur cuadros "lepre". 

Sola un jua de curso como esta es conoseda: Bantu, publicida en *[[Parker Brothers]]* en 1955, ma cual no ia servi como un model per Lepre e Tortuga.
Jua de ganso

La **Jua de la Ganso** es un jua de table en cual 2 o plu juores move pesos sirca un corsa par lansa dados. La gol de la jua es la ateni de cuadro 63 ante cualce otra juor, en evita ostaculos como "la taverna", "la ponte", e "moria".

La jua orijina, posible, en la sentenio 16, e es considerada la prototipo de multe de la juas de curso comersial de Europa de sentenios plu tarda. La jua ia es juada xef en Europa e es videda como un diverti per la familia. Varias comersial ia apare en la desenios de 1880 e 1890, e ave cualias tipal de Europa vea, como un poso vea e enfantes en vestes de la periodo.

La inspira per la jua no es serta. Algas lia la jua con la Disco de Phaistos per sua forma spiral, ma espertas pensa ce la du no es probable liada. Un varia de la jua ia es donada par Francesco 1 de Medici de Firenza a Re Filipo 2 de Spania entre 1574 e 1587. En junio de 1597, John Wolfe ia nota la jua en la *Stationers' Register* como "la jua nova e multe plasente de la ganso".

La table es composada de un corsa con cuadros numerida en ordina (tipal 63), e es comun ordinada en un spiral con la punto de comensa a la esterna. La peso de cada juor es moveda seguente la lansas de dados. Distribuida tra la table es un cuantia de cuadros con la imaje de un ganso; fini a tal cuadro permete ce la juor move ancora par la mesma distantia. Plu vias corta, como cuadros marcada con un ponte, move la peso de la juor a alga otra cuadro. On ave ance alga cuadros de puni, cual forsa ce la juor move sua peso a retro, o la perde de un o plu turnos; la plu reconosable de estas es lo marcada par un cranio, un simbol de moria. Fini sur esta cuadro resulta en ce la juor es enviada a retro a la comensa.

Multe varias con temas ia es creada, con sujetos interesante o strana como patini, Richard Nixon, e pompas de cloaca. Estas pote es valuada per sua valua istorial o artiste, an par los ci ave no interesa en la jua mesma. Alga editas ia es vendeda per miles de dolares a subastas o esibida en museos.
Alcerce

**Alcerce** es un jua de stratejia cual probable orijina en Asia sude-ueste. Lo es la asendente de damas e fanarona.

La jua no apare en leteratur asta la sentenio 10 tarda, cuando la autor irani Abu al-Faraj al-Isfahani ia refere a lo es sua obra de 24 volumes *[[Kitab al-Aghani]]* ("la libro de cantas"). Ma esta obra no inclui la regulas de la jua. La jua ia es introduida a Europa de Maroco. Regulas pote es trovada en la *[[Libro de los juegos]]* ("libro de juas"), encarfada par Alfonso 10 de Castelia en la sentenio 13.

Ante comensa, cada juor pone sua 12 pesos en la du linias plu prosima a se e en la du cuadros en la linia sentral a la plu destra, con un juor usante la pesos blanca e la otra usante la pesos negra. La jua progresa en turnos seguente la regulas:

*Un peso pote move de sua cuadro a cualce cuadro juntada (ortogonal o diagonal).
*Un peso pote salta supra un peso oposante e sutrae lo de la jua, si la peso oposante es juntada e la cuadro ultra lo es vacua. 
*Saltas multiple es permeteda, e an esijeda si posible. 
*Si un catura es posible, lo debe es fada, o la peso es sutraeda. 
*La gol de la jua es la elimina la pesos de sua oposor.

Plu regulas ia es introduida par R. C. Bell1 per boni la jua:

*Un peso no pote move a retro, pe el pote move a cualce de la 3 cuadros a ante e la 2 cuadros a la destra o sinistra.
*No peso pote reveni a la cuadro el ia ocupa a pasada.
*Cuando un peso ia ateni la linia plu distante (pd la linia prima de la oposor), el pote move a retro sola si lo pote catura pesos oposante.
*La jua es ganiada si la juor oposante ia perde tota de sua pesos, e si el no pote move.

1Bell, R. C. (1979). *Board and Table Games from Many Civilizations*, volum 1. New York City: Dover Publications.
Lasca

**Lasca** es un varia de damas, inventada par la campion du de xace mundal, Emanuel Lasker (1868-1941). Lasca ia es derivada de damas e un varia rusce de damas nomida *[[baxni]]* ("tores"). Lasker ia deveni familiar de la jua de tores cuando el ia resta a la casa de D. I. Sargin, un istoriste, rexercor, e promovor de juas de table. Lasker, un campion de mundo, ia furni un nom bon conoseda per promove sua varia.

La jua es juada sur un table 7 par 7. Como en damas, la pesos es restrinjeda a la cuadros alternante, donce sola 25 de la 49 cuadros es usada. La pesos es nomida "soldatos", ma cuando un ateni la linia final, los deveni ofisiores, con la mesma capasia de res en damas engles, pd per move e salta a retro.

La difere major entre lasca e otra varias de damas es ce, en loca de sutrae pesos de la table cuando los es caturada, los es poneda su la peso cual ia salta los, forminte un colon de pesos. La colon es su la controla de la juor de ci la peso es a supra, e ave la capasias de move e salta de acel peso. Si alga peso salta la colon, sola la peso a supra es sutraeda per vade su la colon cual ia salta.

On ave alga otra cambias en la regulas ance. Catura es esijeda cuando posible. Esta sujesta ce un juor astuta pote forsa ce sua oposor catura alga pesos de sua color, e alora catura la peso de sua oposor de la alta de la tore, restante un colon potiosa composada de alga pesos de sua propre color.

Un juor gania la jua si tota la pesos de sua oposor ia es caturada, o la oposor no pote move, o la oposor resinia.
Carlyle A. Luer

Carlyle A. Luer ia es un botaniste, curator e editor de la jornal *Selbyana*.

## Lias

Karremans AP e Nicolas Davin (2017), Gebera Pleurothallidinarum The era of Carlyle Luer Lankesteriana 17(2):I-VIII

Luer C A (2009), Miscellaneous New Species in the Pleurothallidinae (Orchidaceae)  Selbyana 30(1)

Chiron G R et al. (2012),
Phylogenetic relationships in Brazilian Pleurothallis sensu lato (Pleurothallidinae, Orchidaceae): Evidence from nuclear ITS rDNA sequences Phylotaxa 46:
Teraza (jua)

**Teraza** (o, ofisial, Terrace) es un jua de stratejia juada par 2, 3, o 4 juores sur un table 8 par 8 de 4 niveles, o 6 par 6 de 3 niveles. La ia gania premios de *Games (magazine)*, *Mensa International*, e *Industrial Designers Society of America*, e deveni plu conoseda pos apare sur la program de televide *[[Star Trek]], the Next Genertion*.

La jua orijinal ave 64 cuadros, ordinada en niveles ("terazas") en la formas de Ls, cual crese en altia de la cuadros la plu basa en la du cantos diagonal oposada, a la du cuadros la plu alta en la otra du cantos. Tota 8 pesos ave la mesma forma, ma ave 4 formas diferente. Los ave la mesma moves, ma ave potias diferente. La peso la plu peti ave la letera T e ave un rol alga simil a la re en xace. La jua ave du goles posible: Move tua peso T de sua comensa a un canto a la canto oposante; O catura la peso T de sua oposor.

Pesos pote move cualce cuadros sur la mesma teraza, incluinte salta la supra sua propre pesos (ma no los de sua oposor). Pesos pote move a un teraza plu alta par move ala un cuadro direta o un cuadro diagonal. Juores pote move a un teraza plu basa sola par move direta a su. Pesos de sua oposor pote es catura sola par move diagonal a su, ma sola si la peso es de un grande egal o min grande. On pote ance catura sua propre pesos, un move cual permete la sutrae de la peso per aida sua taticas. On debe dise "teraza" si la peso T es menasada par catura en la turno seguente, o "mata" si lo no pote evade catura. En juas con 3 o 4 juores, cuando un juor perde sua peso T, tota de sua pesos es sutraeda de la table, e la otra juores continua jua. Si un juor no pote move, la jua ave un fini egal, e no ganior e no perdor.

La jua orijinal ia es inventada en 1950 par la nederlandes-american Anton Dresden (1915-2006). Sua regulas no opera bon, ma en 1988, el ia mostra la jua a sura visina Buzz Siler, ci ia compra la diretos per $100 e boni la regulas. En 1997, un varia ia es introduida con la mesma regulas ma un 6 par 6 table, la resulta de problemes legal de la fabrica de la jua orijinal.
Melee

**Melee** (o Mêlée) es un varia de xace, juada sur un table de 9 par 9 cuadros, cual asentua la rol de la peones par boni e diversi sua potias, e par reintrodui alga pesos medieval. La prinse servi como la re, ma move como la rea. Plu, on ave ses pesos cual pote salta supra otra pesos. A la otra lado, on ave sola un tore e un bispo. La pesos es discos simil a los de damas o xiangqi, con simboles en negra e roja.

:  La **prinse**: un per juor; move cualce cuadros ortogonal o diagonal (como la **rea** en xace tradisional)



:  La **jeneral**: un per juor; move cualce cuadros ortogonal (como la **tore** en xace tradisional)



:  La **bispo**: un per juor; move cualce cuadros diagonal (como la **bispo** en xace tradisional)




:  La **cavalo**: du per juor; move un cuadro ortogonal, segueda par un cuadro diagonal, ambos a via de la cuadro orijinal, e *pote salta* supra cualce pesos en sua via (como la **cavalero** en xace tradisional)



:  La **camel**: du per juor; move un o du cuadros ortogonal, e *pote salta* supra pesos en sua via (la move de la **dababa** en shatranj)



:  La **elefante**: du per juor; move un o du cuadros diagonal, e *pote salta* supra pesos en sua via (la move de la **pil** en shatranj)



:  La **spada**: tre per juor; move un cuadro ortogonal o diagonal (como la **re** en xace tradisional)



:  La **lansia**: tre per juor; move un cuadro ortogonal (la move de la **vizir** de xace de Timur)



:  La **arco**: tre per juor; move un cuadro diagonal (la move de la **fers** de shatranj)



La **castel** es indicada par un bloco peti, cual es poneda su la prinse. Lo no move. La gol es la ocupa de la castel de la juor oposante, o la catura de sua prinse. Regulas spesial de xace tradisional, como leva de peones, la move duple inisial de peones, e la intercambia de re e tore, no es presente en la jua.
Mingmang

**Mingmang** (tibetan: མིག་མངས) es un jua de stratejia de Tibet. La parola en tibetan es ance usada per "jua de table" e "go tibetan". Orijinal, la table ia es 17 par 17, e usa 32 pesos per cada de la 2 juores. En la diaspora de tibetanes pos la invade par la xines, juores usa un varia de tables, como la table de go (19 par 19) o la table de xace (8 par 8). 

Mingmang usa la tipo de catura nomida un pinse, en cual un juor pote catura un peso o un linia de pesos si el pote pone sua propre pesos a cada lado o fini de un linia (simil a la juas como tafl e petea). Plu, la pesos catura es reponeda par pesos de la pesos cual ia catura los (como en reversi e othello). La pesos es, a la comensa de la jua, poneda long du lados de la table, e pote move ortogonal cualce cuadros, como la tore en xace. La gol es per catura tota pesos de la juor oposante.
Petea

**Petea** (o petteia) es la nom elinica de un jua cual plu tarda deveni conoseda como *ludus latrunculorum* o *latrunculi* (pd "la jua de la banditos"). Esta un un jua de stratejia juada tra la Impero Roman. Algas sujesta ce esta sembla xace o damas, ma la plu de espertas crede ce lo es un jua de taticas militar. Posible, lo es la asendente de juas de Europa norde como tafl, etc. De causa de la asentia de detalias sur la regulas, la reconstrui de la jua s sua strutur fundal es difisil. Asi es un descrive probable.

La jua es composada de 1, 2, o 3 linias de pesos oposante sur un table divideda entre cuadros. La tables descovreda es de 8 par 8, 10 par 10, e 8 par 12, con varias trovada en la rejiones variosa de la impero. La move de la pesos no es serta, ma la sujeste plu comun es ce los move como la tore en xace, pd cualce cuantia de cuadros ortogonal. La modo de catura es la pinsor, en cual un peso es caturada cuando du pesos oposante es juada a cada lado de lo. Si on pote catura un linia plu grande ce un peso no es conoseda. La ganior es la juor ci catura tota pesos de sua oposor. 

En alga varias sujestada, un peso es nomida la duxe, con la vantaje de la capasia de salta supra otra pesos sin catura los. Un otra modo de jua sujestada ave pesos ci pote move sola un cuadro ortogonal a un turno, ma tota es capas de salta supra otra pesos.

La jua es notada en la obras de Homer, e par Socrate en *[[La Republica]]* par Plato. En leteratur roman, lo es prima notada par Varro (116 - 27 aec) en sua libro 10 de *De lingua latina*. Ovid e Martial refere a lo ance.

Un esemplo de un 8 par 12 table, con 12 pesos per cada juor:
Juas de la urso

**Juas de la urso** es un familia de juas de table de cual multe ave radises istorial en la Impero Roman. Los ia es juada en partes de la impero tan distante como Turcia e Frans, e es ancora juada oji, spesial en Italia. Tota de esta juas es per du juores. Un controla tre xasores e la otra un urso. La tre xasores atenta enclui la urso per bloci sua moves, en cuando la urso atenta evita esta destina. Alga juores limita la jua a un numero sur cual los acorda, pe 40 moves e la urso gania.

La jua es relatada a la juas de volpe, e juas como *rimau-rimau* e *bagha-chall*, ma no caturas es envolveda. Lo es ance simil a la jua nomida xace de la melon acuosa de Xina. On ave un varia de tables, incluinte tables ronda e retangulo. En un varia, la table per la jua de la urso es simil a lo de xace de la melon acuosa. La jua *sz'kwa* usa ance la mesma table, ma la jua es tota diferente.

La locas de la pesos depende sur la varia. Tipal, la urso es poneda en la media de la table, e la xasores es poneda con lunlotra a un fini de la table. Ambos la urso e la xasores move un cuadro a un ves, seguente la motif de la table.  Si la jua es juada perfeta, la xasores gania. La jua de urso es un bon esemplo en cual umanas ave un vantaje supra la computador.
Makruk

Makruk (tai: หมากรุก) o xace tai, es un jua de table desendeda de la jua indian de chaturanga. Lo es videda como un varia de xace. La parola "ruk" (tai: รุก) es  derivada de la *rukh* cual sinifia caro en persian. La mercatores persian ia veni a la rena Ayutthaya sirca la sentenio 14 per intercambia con la rena. Lo es posible ce la jua makruk es derivada plu direta de la jua persian de shatranj. Esta es sujestada car la move de la rea en markruk es la mesma como la fers en shatranj.

La **peon** (nomida  เบี้ย bia, un conca de la cauri) move e catura como un peon en xace moderna, ma no pote move de cuadros a sua move prima. La peon cual ateni la linia 6 es sempre levada par volta lo a sua otra lado, pos cuando lo move como la rea. A su es esemplos de la moves de cada peso: บ (etc) = la peso; ● = move permeteda; ▶︎ = move estendeda; ○ = move per catura.

La **rea** (nomida  เม็ด met, un seme) es a peso la plu debil. El move un cuadro en cualce dirije diagonal, como la fers en shatranj.

La **bispo** (nomida  โคน khon, un person) move un cuadro en cualce dirije diagonal, o un cuadro a ante.

La **cavalo** (nomida ม้า ma, cavalo) move como la cavalo en xace moderna: du cuadros en un dirije e alora un cuadro perpendicular a acel move. El pote salta cualce pesos en sua via.

La **tore** (nomida  เรือ ruea, la barcon) move como la tore en xace moderna: cualce cuadros ortogonal.

La **re** (nomida  ขุน khun, nobil) move como un re en xace moderna: un cuadro en cualce dirije. La jua fini cuando la re pote es prendeda par un peso oposante, la xacemata. La jua fini egal si la re no pote move. 
 	 	 	 

	 
A la comensa de la jua, la peones es poneda sur la linia tre (e ses per la otra juor). Reas es poneda a la destra de la res. Peones es levada cuando los ateni la linia ses (o tre per la otra juor).
Havannah

Havannah es un jua de stratejia per du juores inventada par Christian Freeling. Lo es un de la familia de jua comun nomida juas de lia; relativas inclui hex e twiXt. Havannah ave un stratejia sofistica e variante, e es la plu bon juada sur un table esagon de 10 esagones a un lado.

Un juor usa la pesos negra, e la otra la pesos blanca. Blanca comensa, pos cual la move alterna. La regulas:

*Cada juor pone un peso de sua color sur la table en sua turno;
*Pesos es nunca moveda, caturada, o en cualce modo cambiada;
*Un juor gania cuando el completa un de tre strutures diferente, de linias liada de pesos de sua color;
*Un anelo es un sirculo de pesos (la pesos blu en la imaje);
*Un ponte lia cualce du esagones a la cantos de la table (la pesos roja);
*Un force jua cualce tre bordas (estra la cantos) de la table (la pesos verde).

La juor prima ave un vantaje, cual es la razona per usa un regula spesial: La juor du pote eleje intercambia roles con la juor prima pos cuando la juor prima ia pone sua peso prima. Juores de fortias diferente pote ancora ave un jua interesante par permete ce la juor plu debil es permeteda pone du o plu pesos sur sua turno prima.